ফের মেট্রো বিভ্রাট! দীর্ঘ ক্ষণ বন্ধ পরিষেবা, পরে স্বাভাবিক, ক্ষুব্ধ যাত্রীরা

কলকাতা: কলকাতা মেট্রোয় যাত্রীদুর্ভোগ লেগেই আছে। সপ্তাহের প্রথম কাজের দিনে ফের ব্যাহত মেট্রো পরিষেবা (Metro Disruption)। সকালে অফিস টাইমে কবি নজরুল মেট্রো স্টেশনে ডাউন লাইনে একটি মেট্রো রেকে যান্ত্রিক ত্রুটি দেখা যায়। তার ফলে কবি নজরুল থেকে শহিদ ক্ষুদিরাম পর্যন্ত বন্ধ পরিষেবা। টালিগঞ্জে নামিয়ে দেওয়া হয়েছিল সকল যাত্রীকে। ফলে সপ্তাহের প্রথম দিনে ব্যস্ত সময়ে আবার ভোগান্তির মুখে পড়েন মেট্রোযাত্রীরা (Harassment of Metr Passengers)। দীর্ঘ ক্ষণ পরে পরিষেবা স্বাভাবিক হয়েছে।

কালের ব্যস্ত সময়ে কলকাতা মেট্রোর ব্লু লাইনের (Kolkata Metro Blue Line) বড় অংশে পরিষেবা বন্ধ। মেট্রোর তরফে ঘোষণা করা হয়েছে, কবি নজরুল স্টেশনে মেট্রোর একটি রেক খারাপ হয়ে গিয়েছিল। ফলে মহানায়ক উত্তম কুমার স্টেশনের পর মেট্রো পরিষেবা সচল রাখা সম্ভব হচ্ছিল না। দক্ষিণেশ্বর থেকে টালিগঞ্জ পর্যন্ত মেট্রো চলেছে। সোমবার সকাল ৮টা ৪৮ মিনিটে টালিগঞ্জ স্টেশনে প্রথম এই ঘোষণা করা হয়। একই ভাবে দক্ষিণেশ্বরের দিকের মেট্রোও ছাড়ছিল টালিগঞ্জ থেকে। শহিদ ক্ষুদিরাম থেকে টালিগঞ্জ পর্যন্ত পরিষেবা বন্ধ। বিভিন্ন স্টেশনের টিকিট কাউন্টার থেকেও তা জানিয়ে দেওয়া হয়। এভাবে প্রায় ঘণ্টাখানেক কেটে যায়। মেট্রোর তরফে খবর, সকাল ৯টা ২৫ মিনিট নাগাদ ওই রেকটিকে কারশেডে পাঠানো সম্ভব হয়। সকাল ৯টা ৫৪ মিনিট থেকে ফের মেট্রো পরিষেবা শুরু হয়। অফিস টাইমে মেট্রো বিভ্রাটের জেরে যে পরিমাণ ভিড় জমেছে স্টেশনগুলিতে, তার ফলে পরিষেবা স্বাভাবিক করতে বেশ কিছুটা সময় যে লাগে।

আরও পড়ুন: প্রথমবার সেমিস্টার পদ্ধতিতে উচ্চমাধ্যমিক, নিরাপত্তা ব্য়বস্থা কেমন?

এর আগে একাধিকবার মেট্রো বিভ্রাটের খবর সামনে এসেছিল। কয়েকদিন আগে সকালের ব্যস্ত সময়ে ব্যাহত হয়েছিল মেট্রো পরিষেবা। মেট্রোর পাতালপথে জল ঢুকে যাওয়ায় মতো ঘটনা সামনে এসেছে। হাওড়া থেকে সেক্টর ফাইভ- সহ নতুন তিন রুটের মেট্রো পরিষেবা চালুর পর থেকে ব্লু লাইনের যেন ‘দুয়োরানি’র মতো অবস্থা। নিত্যদিন দেরিতে ট্রেন আসা যাওয়া লেগেই রয়েছে। তার উপর আবার মেট্রোর দরজা সময়মতো বন্ধ না হওয়ার ফলে দীর্ঘক্ষণ একই স্টেশনে দাঁড়িয়ে রয়েছে মেট্রো। পাতালপথে নির্ধারিত সময়ে গন্তব্যে পৌঁছতে রীতিমতো বেগ পেতে হচ্ছে যাত্রীদের। প্রায় প্রতিদিনই যাত্রীরা কিছু না কিছু অভিযোগ করছেন। ধর্মতলা থেকে শিয়ালদহ রুটে মেট্রো পরিষেবা চালু হওয়ার পর ভিড়ের চাপ যেন আরও বেড়েছে। এর ফলে সমস্যায় পড়েছিলেন অফিসযাত্রী, স্কুল–কলেজের ছেলেমেয়েরা। এটা ঘটনা বারবার মেট্রো বিভ্রাট দেখা দিচ্ছে। যার জেরে ক্ষুব্ধ নিত্যযাত্রীরা।

অন্য খবর দেখুন

The post ফের মেট্রো বিভ্রাট! দীর্ঘ ক্ষণ বন্ধ পরিষেবা, পরে স্বাভাবিক, ক্ষুব্ধ যাত্রীরা first appeared on KolkataTV.

The post ফের মেট্রো বিভ্রাট! দীর্ঘ ক্ষণ বন্ধ পরিষেবা, পরে স্বাভাবিক, ক্ষুব্ধ যাত্রীরা appeared first on KolkataTV.